
Synopsis

Er det sikkert at identificere en bruger på et teknisk system ved hjælp af biologiske kendetegn. Dette er hvad denne rapport beskæftiger sig med. Vi har lagt vægt på fingeraftryksidentifikation og irisscanning. Rapporten indeholder beskrivelser af teknologierne bag disse metoder. Hvorfor standardisering af metoderne er vigtig. Og en gennemgang af de forskellige metoders sikkerhed og usikkerhed. Der er også en diskussion om fordele og ulemper, og om metoderne kan bruges til at overvåge folk. Til sidst konkluderer vi, at systemerne som de er i dag ikke er sikre nok til at kunne erstatte de nuværende brugeridentifikationssystemer.

Forord

Hensigten med denne rapport er at vurdere om visse biometriske brugeridentifikationsteknologier er klar til at overtage de traditionelle brugeridentifikationsteknologiers rolle. Rapporten er skrevet til P0 studerende, tutorer og vejledere. Grundet den begrænsede tid har der ikke været tid til at efterprøve det i kildematerialet beskrevne misbrugsfarer ved de biometriske teknologier.

Introduktion
Vi har valgt at arbejde med det initierende problem 
”Kan man sikkert identificere en bruger på et teknisk system ved hjælp af biologiske kendetegn”.
I dag anvendes der hovedsageligt emner, som magnetkort, chipkort og koder til at genkende en bruger på et teknisk system. Det kan f.eks. være et dankort, et lånekort (lånekort er i mange kommuner sygesikringskortet), et sim-kort. Men hvorfor bruges der ikke teknologier, som f.eks. fingeraftryksgenkendelse, irisscanning og stemmegenkendelse. Priserne for udstyr, der kan bruge disse teknologier, er i dag nede i et sådant leje, at både store og små firmaer kan være med. Men er det lige så usikkert/sikkert som de teknologier, der bruges i dag. Er de ligeså let anvendelige? Hvilke etiske problemer kan der opstå i denne sammenhæng?

Problemanalyse

Vores initierende problemstilling lyder ”Kan man sikkert identificere en bruger på et teknisk system ved hjælp af biologiske kendetegn”. Hvor sikker kan man være på at en bruger på et teknisk system, er den, han/hun giver sig ud for at være. Hvis man tager udgangspunkt i universitetets eget netværk til studerende, er der ikke nogen stor sikkerhed for, at en bruger er den, han/hun er logget på som. Der er intet, som forhindrer at en bruger, bevidst eller ubevidst, udleverer sit brugernavn og adgangskode til en anden. Bevidst ved personligt at give sine brugerinformationer videre, eller ubevidst ved at en anden person, ved at smugkigge, opsnapper ens brugerinformationer. 
Der findes mange forskellige metoder til at identificere brugere på. Af dem der bruges i vid udstrækning i dag kan nævnes:

· Magnetkort til f.eks. dankort, studiekort og lånekort.

· Chipkort til f.eks. sim-kort i mobiltelefoner, satellitkort og taletidskort.

· Brugernavn/adgangskode til f.eks. universitetets netværk, e-mail og netbank.




Teknologier, der til gengæld ikke bruges så mange steder, kan nævnes:

· Iris genkendelse

· Fingeraftryksgenkendelse

· Kranieformsgenkendelse

· Blodåremønster i hånden

· Ansigtsgenkendelse

· Stemmegenkendelse

Den største forskel ved de anvendte teknologier og dem der ikke bruges ret mange steder er, at de nye teknologier hovedsageligt bruger biologiske kendetegn, altså kendetegn der er forskellige fra person til person. Dermed skulle de gerne være en del sværere at forfalske.

Det er derimod en del nemmere at forfalske en identitet på et teknisk system, når de mere gængse teknologier bruges. Magnetkortlæsere/skrivere og chipkortlæsere/skrivere kan købes for relativt små midler i mange elektronikbutikker i dag. Brugernavne og adgangskoder kan aflures, logges og dekrypteres. 

Interesseparter

Sikkerhedsafdelinger og privatpersoner med følsomme oplysninger: Disse ønsker sikkerhed, helst i en så praktisk form, at brugerne ikke omgår sikkerhedsprocedurerne

Brugere: Ønsker ikke at blive besværet med besværlige sikkerhedsprocedurer.

Producenter: Der er et stigende behov for sikker brugeridentifikation, og der er derfor mange penge at tjene for den virksomhed, der kan finde en sikker og praktisk løsning til brugeridentifikation.

Principielle løsninger

En biometrisk brugeridentifikationsløsning skal have 3 egenskaber: Den skal kunne genkende brugerne, den skal kunne kende forskel på brugerne og den skal kunne afgøre, om den måler på et levende menneske eller en forfalskning (gummifinger, fotokopi, billede på computerskærm osv.).
Problemformulering

Følgende spørgsmål kan stilles mht. de nyere teknologier:
· Kan de snydes?
· Hvordan virker de?

· Er de dyrere/billigere end eksisterende ved stort/lavt antal brugere?

· Kan de betale sig i forhold til hvor sikre de er?

· Hvordan forholder brugerne sig til de valgte teknologier?

· Er de mere sikre end andre brugeridentifikationsteknikker

Afgrænsning

Vi har valgt at arbejde med de to teknologier, der hedder irisgenkendelse og fingeraftryksgenkendelse. Vi vil analysere disse teknologier og se om vi kan få svar på spørgsmålene stillet i problemformuleringen. Vi vil ikke selv forsøge at fremskaffe biometriske sensorer og basere vores rapport ud fra dem. Vi vil i stedet basere vores løsning på andres praktiske forsøg. Vi vil heller ikke undersøge, hvordan brugerne forholder sig til teknologierne.
Tidsplan

Vi har bygget vores tidsplan op med, hvad vi gerne skulle nå i løbet af perioden. Og hver dato har været en deadline for hvert punkt og det er lykkedes os at følge tidsplanen.

Krav til løsningen

Vi vil i konklusionen give et klart svar på om vi mener at biometriske sensorer er modne til praktisk anvendelse i stedet for traditionelle identifikationsmetoder.

Overvågningsmuligheder

Hvis man kigger lidt på data, fra biometriske scannere, der gemmes i databaser, er der jo egentlig en meget god basis for overvågning. Man har et unikt biologisk aftryk, der kan identificere en person. Dette kan meget vel bruges til automatisk at identificere folk selv på meget lang afstand, ved hjælp af kameraer, eller ved hjælp af biologiske oplysninger en person ”efterlader” forskellige steder. Et helt konkret eksempel på denne form for overvågning findes i London, England. Her er der opsat videokameraer på mange offentlige steder, de sammenligner konstant filmede ansigter, med ansigter på kendte forbrydere og ballademagere. Hvis en efterlyst forbryder spottes, sendes der en melding til den lokale politistation, som så skal tage sig af det videre forløb. De selv samme kameraer bruges også som almindelig videoovervågning, hvor optagelserne gemmes i X antal dage. Efterhånden som teknologien bliver mere moden kunne man godt forestille sig, at kameraer kunne tage et meget detaljeret billede af f.eks. en persons øje på lang afstand. Derved kunne alle der blot viste sig indenfor et kameras synsvinkel, blive identificeret, hvis blot deres øje er synligt for kameraet.
Disse fremtidsperspektiver lyder ret skræmmende og tanken om at det er teknisk muligt at overvåge ens færden mange steder i hverdagen, er noget de fleste ikke bryder sig om. Man kan selvfølgelig argumentere for, at hvis man intet har at skjule, så har man heller ikke noget imod at blive overvåget. Dette kan der være noget om, men så er der på den anden side heller ikke ret langt til et overvågningssamfund. I Danmark er det i dag ulovligt at overvåge offentlige områder, men denne lov kan jo som alle andre love ændres.

Etik er et svært emne at diskutere uden at have en stor gruppe mennesker som baggrund, for næsten alle har en forskellig opfattelse af hvad god etik er.
Teknologier

Fingeraftryksscanning

Datamatiserede fingeraftryksscannere forbindes for det meste med spionfilm, men inden for de sidste par år, er scannere begyndt at komme frem over alt; på politistationer, bygninger med meget høj sikkerhed og endda ganske almindelige keyboards. Man kan købe en personlig USB fingeraftryksscanner for omkring 500 kr. og dermed er man beskyttet med hightech biometri.

Fingeraftryk er en af de unikke finesser som mennesket er født med. Identifikation lige ved hånden, bogstavelig talt. I det følgende vil vi ridse op, hvordan disse fingeraftryk egentlig bliver til, for at underbygge vores udsagn om at dette identifikationsmiddel er unikt for det enkelte individ.

Folk har fingeraftryk fordi denne adaptation var meget fordelagtig for forfædrene til menneskeracen. Mønstrene og rillerne på fingrene gør det nemmere at holde fast i ting, nogenlunde på samme måde som dækmønsteret på en bil hjælper med at holde fast i vejen.

Fingeraftrykkene bliver formet ved en kombination af genetiske og miljømæssige faktorer. Den genetiske kode i dna stiller generelle betingelser til hvorledes hud skal formes, imens et foster udvikles, men den specifikke udvikling er et resultat af tilfældige begivenheder. Fosterets eksakte stilling i livmoderen på et bestemt tidspunkt og sammensætningen af det omgivende fostervand bestemmer, hvorledes fingeraftrykkene udformes.

Der er altså utallige faktorer, der spiller en rolle i udformningen af fingeraftrykket, og hele udviklingsprocessen er så kaotisk, at det praktisk talt er umuligt, at der på noget tidspunkt vil forefindes to identiske fingeraftryk.

Af datamatiserede fingeraftryksscannere findes der to meget brugte typer, den ene er en optisk scanner og den anden er en kapacitetsscanner. I de næste to afsnit vil vi kort redegøre for teorierne bag disse to teknologier.

Optiske scannere

Et fingeraftryksscannersystem har to basale arbejdsopgaver. Som det første skal scanneren have et billede af en finger, hvorefter dette billede skal sammenlignes med et præscannet billede.

Hjertet på en optisk scanner består af en såkaldt ”charge coupled device” (CCD), som er det samme lys sensor system, vi bruger i digitale kameraer og videokameraer.  En CCD kan beskrives som en masse lysfølsomme dioder der går under det engelske navn ”photosites”. Disse photosites genererer et elektrisk signal, når de bliver påvirket af lys-fotoner. Hver photosite registrerer én pixel, hvilket er et lille område der repræsenterer det lys der ramte området. Hermed danner de lyse og de mørke pixels et billede af det scannede objekt (f.eks. en finger).

Scanningsprocessen starter, når man placerer sin finger på en glasplade og et CCD kamera tager et billede. Scanneren har sin egen lyskilde, hvilket typisk består af en masse lysgivende dioder, som bruges til at oplyse fingeraftrykket. CCD systemet genererer faktisk et spejlvendt billede af fingeren, med mørke områder der repræsenterer steder hvor refleksionen af lys var størst (Forhøjningerne i fingeraftrykket) og lyse områder der repræsenterer de områder hvor refleksionen af lys var mindst (Dalene mellem fingeraftrykket).

Før scannerprogrammet sammenligner fingeraftrykket med allerede gemte fingeraftryk, sikrer programmet sig, at CCD’en har taget et ”klart” billede. Det kontrollerer om det gennemsnitlige pixel enten er for lyst eller for mørkt. Er dette tilfældet bliver billedet afvist og et nyt billede taget, hvor disse faktorer er taget i betragtning og lyset justeret.

Når lysniveauet er, som det skal være, bliver billedet kontrolleret efter skarphed. Dette gøres ved at kigge på linierne i billedet, om det passer med de lyse og mørke pixels.

Hvis programmellet ”godkender” billedet, påbegynder det sammenligningen med databasen. Denne proces kigger vi på lidt senere, da vi først lige vil beskrive den anden scannings teknologi, nemlig kapacitetsscanning.

Kapacitetsscanner

Ligesom optiske scannere, generere kapacitetsscannere et billede af fingeraftrykkene, men i stedet for at bruge lys bruger disse scannere elektrisk strøm.

Nedenstående diagram viser en kapacitetssensor. Sensoren består af en eller flere halvleder-chips, som indeholder en række små celler. Hver celle indeholder to elektrisk ledende plader, som er dækket med et isolerende lag. Cellerne er små, mindre end rillerne i en finger.

Sensoren er forbundet med en integrator, hvilket er et elektrisk kredsløb, der er bygget op omkring en operationsforstærker. Forstærkeren er et komplekst halvleder-system, som er bygget op af en masse transistorer, modstande og kondensatorer. Skulle man gå i detaljer om hvordan den virker, ville dette fylde en hel rapport i sig selv, men her skulle man gerne få et generelt indtryk, af hvordan den virker.

Som man måske allerede kan se på billedet, danner de to elektrisk ledende plader en basal kondensator, hvilket er en elektrisk komponent, der kan oplagre elektrisk ladning. Overfladen af fingeren agerer den tredje kondensatorplade, som er adskilt af det isolerende lag i cellestrukturen og luftlommer i form af selve fingeraftrykket. Den varierende afstand til kondensatoren som fingeraftrykket skaber, er med til at bestemme den totale kapacitans af kondensatoren. På grund af denne egenskab vil kondensatoren i en celle under en ”bakke” have større kapacitans end kondensatoren i en celle under en ”dal”.

For at scanne en finger, lukker processoren først reset kontakten ”reset switch’en” (Se tegning), dette forårsager en kortslutning i operationsforstærkernes input og output for at afbalancere integratorens kredsløb. Når der åbnes for kontakten igen og processoren tildeler integrator kredsløbet en bestemt ladning, lader kondensatoren op og er nu klar til at ”scanne” fingeraftrykket. Dette foregår ved, at scannerprocessoren læser output’et fra kondensatoren og determinerer om den pågældende strøm er karakteristisk for en bakke eller en dal i fingeraftrykket. Ved at læse alle cellerne i sensoren kan processoren stykke fingeraftrykket sammen. Fordelen ved en kapacitetsscanner er at det kræver et virkeligt fingeraftryks form, i stedet for et mønster af lys der skaber et visuelt indtryk af fingeraftrykket. Dette gør det svære at ”snyde” systemet. Desuden er kapacitetsscannere generelt mindre end optiske scannere.

Beskrivelse af Iris-scanneren

Sikkerheden i teknologien, er at ingen iris er identiske. Selv ikke enæggede tvillinger har samme iris. Grunden til dette er som med fingeraftryk, at processen der skaber iris er så kaotisk og med så mange faktorer, at chancen for at der findes to identisk iris er 1 ud af 1078. Det betyder så også at begge ens iris heller ikke er ens. Det højre øje er valgt som det primære til godkendelse.

Efter de første års levetid forbliver iris ens i årtier. Derfor skal man ikke opdateres i en brugerdatabase så tit. Desuden er øjet naturligt beskyttet bag øjenlågene og kroppen reagere også instinktivt, når det kommer til at beskytte dette organ.

Som input har man et digitalt billede af iris af god kvalitet (figur 1). Dvs. billedet skal være 640x480 og heri skal diameteren på iris være mellem 220 og 300 pixel).

Herefter bliver kvaliteten af billedet vurderet. Kan man se hele iris? Er øjet tæt nok på kameraet, så man kan få en ordentlig opløsning? Er billedet skarpt osv.

Figur 1. Billede af øje til brug som input

Hjertet i teknologien, er at få et billede af iris konverteret til unikke sammenlignelige data (figur 2). Herefter finder man den indre og ydre grænse for iris og deler disse ringe op i et antal mindre ringe. Dette er forholdsvis nemt, da den ydre ringe er grænsen mellem hvid og farve og den indre ring er grænsen mellem sort og farve. 

Figur 2. Flowdiagram for bruger-validering.

Man danner nu et 2 dimensionalt array ved hjælp af en kompleks algoritme. Dette array er ens nøgle, som man så sammenligner med den nøgle som blev dannet, da man blev oprettet som bruger første gang og fik foretaget en iris-scanning(i det følgende kaldet originalen). Grunden til at man laver billedet om til et array er, at denne er nemmere at sammenligne med andre scanninger. Og her har man også kun de vigtige data med, derved sparer man plads i databasen. Hele processen er vist på figur 2.

Sammenligningen forgår ved at bruge XOR til at finde ud af hvor meget scanningen ligner originalen. Ud fra dette resultat bedømmer man om brugeren er blevet accepteret ud fra nogle dynamiske succes-kriterier som f.eks. hvor mange brugere der er i databasen i forvejen og hvor sikker man vil være før scanningen skal give resultat.

Vurdering af sikkerhed

Vurdering af identifikationsteknologier

I dette kapitel vil vi kort gennemgå brugeridentifikationsteknologier, teknologiernes generelle svagheder og en kort vurdering af enkelte kommercielle produkter. De forskellige produkter er blevet testet af et tysk internetmagasin
.
Biometriske genkendelsessystemer

Fingeraftryksgenkendelse

De detektorer vi har behandlet synes alle at have store problemer med at afgøre om det er en levende menneske-finger eller en forfalskning de scanner.

Metoder til at snyde fingeraftryksscannere

	Beskrivelse af metode
	Kapacitans scanner
	Optisk scanner
	Termisk scanner

	Reaktivering af latent fingeraftryk: Kapacitetsscannerne kan i en del tilfælde snydes ved at ånde på dem. Når man ånder på dem kondenserer vand på scanneren, og da vand er en dårlig elektrisk isolator ændres kapaciteten i scannerelementerne på en måde der i en del tilfælde vil få scanneren til at acceptere fingeraftrykket fra den sidste person der har benyttet scanneren. En lignende effekt kan opnås ved hjælp af en pose med lunkent vand.
	X
	
	

	Grafitpulver (Kapacitetsscannere): Grafitpulver snyder kapacitetsscannere på samme måde som ovenstående. Men da grafitpulver leder elektricitet langt bedre end kondensvand, og da pulveret er nemmere at koncentrere på fedtaftrykket fra den forrige persons fingeraftryk, virker metoden betydelig bedre. Desuden er det muligt, ved hjælp af et stykke plastic, at sætte en finger oven i det fremhævede fingeraftryk for at aktivere scanneren.
	X
	
	

	Grafitpulver (Optiske scannere): Grafitpulver virker på optiske scannere ved at sætte sig på fedtet fra den forrige brugers fingeraftryk. Derved hæves kontrasten tilstrækkeligt til at kraftigt modlys kan aktivere fingeraftrykket.
	
	X
	

	Kunstig finger: Samtlige typer scannere kan snydes af en kunstig finger. I c’t testen1 laves fingeren af silikone i et aftryk i varm stearin (men det skulle ikke være noget problem at fremstille en ”kunstig finger” vha. et latent aftryk og f.eks. fotosensitiv lak).
	X
	X
	X


Produkteksempler

	Siemens's ID Mouse (Capacitans baseret detector)
	Lav sikkerhed, adskillige metoder kunne reaktivere fingeraftrykket for den sidste bruger der havde logget på systemet. Fejlrater ved almindelig brug: FRR: 

	Identix's Bio-Touch USB 200 (Optisk detector)
	Sværere at snyde end de ovennævnte scannere, men kan stadig snydes med simple midler. Identix opgiver ingen fejlrater på deres produkt[3]

	IdentAlink's Sweeping Fingerprint Scanner FPS100U (Termisk detector)
	Kunne snydes på færre måder end de andre detectortyper, men kunne stadig snydes af en kunstig silicone finger. OBS: IdentAlink har ikke længere oplysninger omproduktet på deres hjemmeside, det er formentlig forældet!


Irisscannere

Testen af irisscanneren viser at irisscanneren er betydelig sværere at snyde end fingeraftryksscannerne. Men stadig muligt uden de store problemer.

Metoder til at snyde irisscanneren

Det lykkedes c’t [c’t – 2002] at snyde irisscanneren vha. et højopløsningsbillede af en persons iris. Men som de også bemærker, er det sværere at få fat i et højopløsningsbillede af en persons iris end at få fat i en persons fingeraftryk.

Produkteksempel

Panasonic's Authenticam BM-ET100. Panasonic opgiver ikke fejlrater ved almindelig brug i deres officielle brochure[].

Myter vs. fakta

Mange mennesker er bekymret for at ens privatliv bliver invaderet ved at give sine biometrisk informationer ud. Her er så en oplagt mulighed for industrien, medierne o.a. at få aflivet nogle af de myter der nu måtte være. Her er en liste af nogle af dem.

	Myth
	Fact

	”Biometrics erode privacy”
	Biometrics put a lock on information that is otherwise transparent

	”Biometric data indicates who you are”
	Standing alone, a biometric record reveals nothing about the bearer

	”Biometric data can be used to steal your identity”
	Templates are dynamic: an exact match indicates fraud

	“Biometrics can be used to link information from various sources”
	Template differences prevent record-to-record comparisons

	“A biometric can be intercepted and used to abet fraud”
	Biometrics cannot be reverse engineered to simulate a “live” read

	“Biometric information is vulnerable over a network”
	PKI and biometric encryption technologies secure transmitted data

	“Biometrics stored in a database are a threat to personal privacy”
	Data privacy regulators advocate use of database-driven solutions

	“Biometrics can track you wherever you go”
	Biometrics impose a significant barrier against tracking

	“Use of biometrics surveillance technology is not constitutional”
	U.S. Supreme Court: no reasonable expectation of privacy in a public place


(Credit: R. E. Norton, IBIA, 2002)

http://faculty.ed.umuc.edu/~meinkej/inss690/lewis.pdf

Fysiske genkendelsessystemer

De primære ulemper ved genkendelsessystemer baseret på fysiske objekter er, at de kan glemmes eller mistes. Desuden vil de fleste fysiske objekter være ret nemme at kopiere.

	Nøgler
	Nøgler er en velprøvet teknik. Da det er en teknik der anvendes til andet end brugeridentifikation for computere, findes der også tilsvarende mange mennesker, der kan kopiere nøgler. Der findes flere forskellige typer nøgler med varierende sikkerhed, og varierende priser.

	Magnetkort
	Magnetkort er en relativt usikker teknologi da kortene kan kopieres, for kommercielle produkters vedkommende meget let ved at købe en magnetkort skriver. En forbedring af sikkerheden kan opnås ved at skrive krypteret information på kortene og skifte informationen hver gang kortet anvendes. På denne måde vil det relativt hurtigt blive opdaget, hvis et kort er blevet kopieret. Magnetkortene har den fordel frem for almindelige nøgler, at der kan opbevares information på dem.

	Chipkort
	Chipkort er plastikkort med en indbygget mikroprocessor og hukommelse. Da chipkort kan have indbygget intelligens har de nogle bedre muligheder for at besværliggøre kopiering. Det øger formentlig sikkerheden at mikroelektronik er væsentlig sværere at producere end magnetstriber.


Kodeord

Kodeord kan betragtes som en biometrisk genkendelsesmetode, hvor sensoren er et tastatur, og det målte er en (tillært) egenskab ved hjernen. Det giver 2 store fordele: En meget billig og udbredt sensor, og en egenskab der (i den forudseelige fremtid) ikke kan kopieres uden bevist medvirken fra den person, der skal identificeres. Der er dog også et par svagheder: Der er grænser for den menneskelige hukommelse, på de fleste tastaturer kan det relativt let aflures, hvad folk taster, og der er desuden en del mennesker, der har problemer med at omgås kodeordet med passende disciplin. Men hvis man følger enkle sikkerhedsregler (så som at vælge et tilstrækkeligt langt kodeord, ikke at skrive kodeordet ned, og ikke fortælle kodeordet til uvedkommende) er kodeord en uhyre sikker identifikationsmetode.

Generelle betragtninger om misbrugsfare for brugeridentifikationsmetoder

Når man vurderer sikkerheden ved personidentifikationssystemer, skal man naturligvis huske at de er en del af et større sikkerhedssystem, og intet sikkerhedssystem er sikrere end dets svageste led, f.eks. det nytter ikke at have et ubrydeligt fingeraftryks​genkendelsessystem, hvis data mellem brugerdatabasen og genkendelsesstedet føres gennem en usikret linie. 

Standarder

For at sikre sig at biometriske produkter har en vis kvalitet, sikkerhed og følger nogle bestemte retningslinier kunne det være meget anvendeligt med en eller flere standarder på området. Standarder er en vigtig ting i alles liv. For det meste er vi ikke klar over disse standarder, men hvis de ikke var der ville vi hurtigt indse vigtigheden af standarder.

Dette ville vise sig ved, at de ting man køber kan være dårlig kvalitet, de passer ikke, kan ikke køre sammen med andet udstyr man allerede har, de er upålidelige, og måske farlige.

Hvis man tager ISO som eksempel, bliver standarder udviklet på følgende måde.

Når en industri eller forretningssektor, føler at der er et område der har behov for en standard, kommunikerer de dette behov, og krav til standarden videre til en af ISO nationale medlemmer. ISO medlemmet foreslår så at der skal udvikles en standard på området, til ISO som helhed. Hvis forslaget bliver accepteret, bliver arbejdet uddelegeret til en enten allerede eksisterende teknisk komite, eller der bliver oprettet en ny teknisk komite. 

De tekniske komitéer består af eksperter fra den industrielle, tekniske eller forretningssektoren, som har anmodet om udviklingen af standarden, og som i sidste ende skal anvende disse standarder. Disse eksperter kan få følge af andre, som har relevant viden, såsom repræsentanter fra regeringer, testlaboratorier og miljøforskere.

Eksperterne deltager som nationale delegationer, som ISO har valgt. Det kræves at disse delegationer kan udtrykke meninger for dem, har interesse i standarden og ikke kun fra det felt de kommer fra.   

Disse delegationer mødes for at diskutere, debattere og argumentere, indtil de når til enighed om en foreløbig aftale. Denne aftale bliver så cirkuleret rundt i ISO som helhed, og den bliver kommenteret og diskuteret. ISO medlemmerne tager så alt den feedback der har været i betragtning, og stemmer om der skal arbejdes videre med den. Senere kommer forslaget tilbage til ISO, som en endelig aftale, hvor der skal stemmes om den igen. Hvis der bliver stemt for, bliver aftalen publiceret som en international standard.   

En af grundene til at det er vigtigt, at der bliver indført en international standard indenfor biometri, er for at sikre at forskellige enheder, kan arbejde sammen. Hvis biometriske genkendelses metoder skal blive almindelige, og stå f.eks. i mange af verdens lufthavne, bliver der nødt til at være en standard for enhederne, for at de kan arbejde sammen og derved mere sikkert, udpege forbrydere og mulige terrorister. 

En underkomite kaldet SC37 blev formet af The International Organisation for Standardization (ISO). SC37 blev dannet for at sikre at udformningen af standarder indenfor biometri, skulle foregå hurtigt på et internatonalt plan. Inden for SC37 er der et antal grupper, som beskæftiger sig med forskellige områder. Ca. 20 lande er medlemmer af SC37, gennem de respektive nationale standardiserings organer. 

En af udfordringerne ved at udvikle standarder for biometri, er det store område der kræver standardisering. En del af standardiseringen vil inkludere testning af de forskellige enheder og rapportering, filformater og sikkerheds praktisering.

En anden udfordring er de mange parter, der skal tilfredsstilles. Når det er internationale standarder der skal udvikles, har mange lande noget at sige og en gruppe lande, der har noget imod en bestemt teknologi, kan trække udformningen af standarder i langdrag, og sætte udviklingen tilbage.

Da udviklingen af standarder i sig selv er en længerevarende proces, da alt skal være skrevet i et utvetydigt sprog, og alt skal overvejes, kan tiden blive et problem, da biometri industrien ændrer sig hurtigt. Dette kan føre til at når der bliver lavet en standard, er der egentlig ikke brug for den.

Fordelene ved standardisering er at udviklingen af biometriske systemer, vil gå hurtigere da man har nogle retningslinier man skal følge, og derfor ikke skal udvikle f.eks. et nyt filformat hver gang.

Hvis man ser det fra firmaernes synspunkt, vil de også tjene på standardisering, da stater og store finansielle institutter er afhængige af at der er en standard.  

Sikkerheden ved brug af biometriske systemer vil også blive større, da der vil være nogle retningslinier på dette punkt også. Et firma, som udvikler biometriske systemer, kan altså ikke slække lidt på sikkerheden for at få system i produktion lidt før.

Fordele/ulemper.

En af fordelene ved at indføre biometriske genkendelses metoder, er at man altid har passwordet ved hånden.

Mange kender problemet med at huske en masse brugernavne og passwords. Det kan medføre stor irritation, at man ikke kan huske sit password til de forskellige sider på Internettet. Dette kan medføre, at man springer besværet over og bruger det samme brugernavn og password til mange forskellige steder. F.eks. bruger man det samme brugernavn på hjemme pc’en, og på kontorets pc. Det er nemmere for de forkerte personer at finde dit brugernavn og password på din hjemme pc, og så er der ikke langt til at de har adgang til firmaets pc’er.

De mange passwords, man skal huske, kan altså medføre forringet sikkerhed, og det er her biometri kan hjælpe. En anden fordel ved biometri, som identifikation, er at man ikke kan gætte sig til et fingeraftryk, som man kan gætte sig til et password. Det er også sværere at kopiere fysiske egenskaber, end det er at kopiere f.eks. et kørekort eller et sygesikringsbevis

Biometri har dog også sine ulemper.

Man kan forestille sig et højt sikret system, hvor både iris og fingeraftryk skannes, for at få adgang til et system. Hvis der så kun er en enkelt person, som kan få adgang til systemet, ville firmaet have et stort problem, hvis person afgår ved en pludselig død. Nu er det nok ikke særlig sandsynligt, at der kun er en bruger, der kan logge ind på et system, men det ville være et problem. 

Et problem for den almindelige bruger, som skal bruge fingeraftryk, kan være hvis man kommer til skade, og fingeraftrykkene bliver ødelagt eller helt væk. Hvad gør man i sådan en situation? 

Hvis det bliver landsdækkende, at man skal bruge fingeraftryk til f.eks. at låne bøger på biblioteket, betale med dankort, køre med tog, bliver det et endnu større problem for de mennesker, som af en eller anden grund ikke har brugbare fingeraftryk.

Så skal man have et backup-system, for at disse mennesker stadigvæk kan køre i tog.

Et sådant backup-system kunne være, at udlevere chipkort til disse mennesker, men så er sikkerheden faldet betydeligt, og er der så overhovedet grund til at indføre et landsdækkende fingeraftryk genkendelses system?

Man kunne også forestille sig, at en forbryder havde held til at forfalske et fingeraftryk, hvilket ville være katastrofalt for personen, det går ud over. Man kan ikke skifte et fingeraftryk, og personen har så et problem resten af livet. Hans konto kan blive lænset, og forbryderen kan have taget store lån, hvert øjeblik det skal være. personens bil, som også startes ved hjælp af fingeraftryk, kan pludselig være væk.

Et biometrisk genkendelses system i lufthavne, kan dog også give en tryghedsfølelse, da man hele tiden ved præcis, hvem der kommer ind i landet, og hvornår de forlader landet igen. Efter terroristangrebet den 11. september 2001, vil USA i 2004 indføre et sådant system, hvor alle indrejsende får taget deres fingeraftryk, og de bliver så sammenlignet med kendte terrorister.

Dette kan føre til usikkerhed hos brugerne, da de ikke ved hvordan deres fingeraftryk bliver brugt, og om det bliver opbevaret sikkert. Det kan være en af ulemperne ved biometriske genkendelses metoder, at nogle brugere føler at deres privatliv bliver invaderet, og derved prøve at forhindre udviklingen. 

Løsningsmetoder

Ud fra de ting vi har behandlet her i rapporten, mener vi at den bedste løsning er en kombination af nye og gamle teknologier. For eksempel en fingeraftryksscanner med dertilhørende kode på 4 cifre. Efter 3 mislykkedes forsøg, skal brugeren så vente 1 minut med at prøve igen. Den bedste løsning kommer igen an på, hvor mange brugere der skal bruge systemet og hvor megen sikkerhed der er behov for. Ved systemer med mange brugere, kan det være en økonomisk fordel at få implementeret, netop fordi det ikke koster mere jo flere brugere der er. Derimod vil det jo koste noget pr bruger der kommer på et system med f.eks. magnetkort som identifikationsmiddel.

Konklusion

Vi konkluderer at de behandlede teknologier på nuværende tidspunkt ikke kan erstatte der traditionelle brugeridentifikationsmetoder, medmindre der tages skridt til at forhindre forfalskninger, såsom at overvåge stedet hvor scanneren benyttes eller kombineres med et password.

Kildekritik

Nogle af kilderne er helt tilbage fra 1999 og der kan naturligvis være sket ændringer inden for de forskellige områder siden da.
Kildernes saglighed

Sagligheden af kilderne er noget svingende. Brochurematerialerne fra firmaer der lever af at sælge biometriske sensorer er naturligvis ikke partiske, og især virker det mistænkeligt at de fleste af dem ikke opgiver fejlrater under normal brug. En del af materialet er fra ”populærvidenskabelige” magasiner, f.eks. artiklen fra c’t computermagasinet. Hvis vi havde haft mere tid, og økonomiske ressourcer ville vi nok have valgt selv at efterprøve de nævnte metoder. I den anden ende af spektret finder vi en videnskabelig tese fra University of Queensland, Australia

